Christopher Walken

She aghteyr Americaanagh eh Christopher Walken (ruggit myr Ronald Walken; 31 Mayrnt 1943). T'eh er ny chosney Aundyr Academy, Aundyr BAFTA, Aundyr y Screen Actors Guild, chammah as enmyssaghtyn da daa Aundyr Primetime Emmy as daa Aundyr Tony. Ta e filmyn er ny chosney stiagh ny smoo na $1.6 villoon ynrican ayns ny Steatyn Unnaneysit. Ayns 2003, v'eh reiht stiagh ayns Earroo 34 mastey ny 100 roltagyn fillym share v'ayn rieau ayns tailley liorish Channel 4.

Ta Walken er ny chloie ayns paartyn co-hassooagh ayns filmyn lheid as The Anderson Tapes (1971), Next Stop, Greenwich Village (1976), Roseland (1977), as Annie Hall (1977), roish my dooar eh ny smoo enney myr yn aa-hidoor Nick Chevotarevich veih Caggey yn Vietnam 'sy fillym The Deer Hunter (1978). Va Aundyr Academy da'n Aghteyr Co-hassooagh Share bronnit er kyndagh rish e chloie 'sy fillym shen. V'eh enmyssit reesht da'n aundyr cheddin kyndagh rish e phaart myr ayr y chamlaagagh Frank Abagnale ayns Catch Me If You Can (2002) liorish Steven Spielberg.

Veih'n vrishey magh echey, ta Walken er ny chloie ayns filmyn ayns shaanraghyn eigsoylagh, goaill stiagh paartyn toshee as co-hassooagh. Ta ny filmyn shen goaill stiagh The Dogs of War (1980), Brainstorm (1983), The Dead Zone (1983), A View to a Kill (1985), At Close Range (1986), Biloxi Blues (1988), King of New York (1990), The Comfort of Strangers (1990), Batman Returns (1992), True Romance (1993), Pulp Fiction (1994), The Prophecy (1995, as e ghaa fillym eiyrtyssagh), Suicide Kings (1997), Sleepy Hollow (1999), Man on Fire (2004), Wedding Crashers (2005), Hairspray (2007), Seven Psychopaths (2012), A Late Quartet (2012), Percy (2020), as Dune: Part Two (2024). Chammah's shen, chur eh e ghoo rish ny filmyn bioghit Antz (1998) as The Jungle Book (2016).

Er y çhellveeish, ta Walken er ny chloie ayns filmyn lheid as Who Am I This Time? (1982), as Sarah, Plain and Tall (1991), raad chossyn eh enmyssaght da Aundyr Primetime Emmy. Er y gherrid, t'eh er ny chloie ayns ny straihyn çhellveeish The Outlaws (2021–), as Severance (2022–).

Myr aghteyr ardan, chloie Walken marish Irene Worth ayns aavioghey 1975 jeh "Sweet Bird of Youth" er Broadway. Chloie Walken yn paart toshee ayns ny cloiaghyn Hamlet, Macbeth, Romeo and Juliet,  as Coriolanus liorish Shakespeare. Chossyn e chloie ayns leayrey bunneydagh y chloie James Joyce's The Dead (2000) enmyssaght da Aundyr Tony da'n Aghteyr Share ayns Cloie Kiaullee. V'eh enmyssit da Aundyr Tony da'n Aghteyr Share ayns Cloie er son e phaart ayns A Behanding in Spokane (2010) liorish Martin McDonagh. Chammah's shen, screeu eh as chloie eh yn paart toshee 'sy chloie Him (1995) bentyn rish e yee-jalloo Elvis Presley.

Imraaghyn

Kianglaghyn magh






Ronney:Ruggyryn 'sy vlein 1943
Ronney:Feallee vio
Ronney:Daunseyryn firryn Americaanagh
Ronney:Daunseyryn ass York Noa (steat)
Ronney:Aghteyryn ass York Noa (steat)
Ronney:Aghteyryn fillym firryn Americaanagh
Ronney:Aghteyryn theater kiaullee firryn Americaanagh
Ronney:Aghteyryn ardan firryn Americaanagh
Ronney:Aghteyryn çhellveeish firryn Americaanagh
Ronney:Aghteyryn gamman-feeshan firryn Americaanagh
Ronney:Aghteyryn goo firryn Americaanagh
Ronney:Americaanee jeh sluight Germaanagh
Ronney:Americaanee jeh sluight Albinagh
Ronney:Feallee ass Caayr York Noa
Ronney:Feallee ass Wilton, Connecticut